CELEX: 62011TN0208
Language: fi
Date: 2011-04-11 00:00:00
Title: Asia T-208/11: Kanne 11.4.2011 — LTTE v. neuvosto

18.6.2011   
            
            
               FI
            
            
               Euroopan unionin virallinen lehti
            
            
               C 179/17
            
         Kanne 11.4.2011 — LTTE v. neuvosto
   (Asia T-208/11)
   2011/C 179/30
   Oikeudenkäyntikieli: englanti
   
      Asianosaiset
   
   
      Kantaja: Liberation Tigers of Tamil Eelam (LTTE) (Herning, Tanska) (edustaja: asianajaja V. Koppe)
   
      Vastaaja: Euroopan unionin neuvosto
   
      Vaatimukset
   
   
               —
            
            
               neuvoston täytäntöönpanoasetus (EU) N:o 83/2011 (1) on kumottava sikäli kuin se koskee kantajaa
            
         
               —
            
            
               on todettava, että neuvoston asetusta (EY) N:o 2580/2011 (2) ei sovelleta kantajaan
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esillä olevassa asiassa kantaja vaatii neuvoston täytäntöönpanoasetuksen (EU) N:o 83/2011 osittaista kumoamista sikäli kuin kantajan nimi löytyy edelleen niiden luonnollisten henkilöiden ja oikeushenkilöiden, ryhmien ja yhteisöjen luettelosta, joiden varat ja taloudelliset resurssit jäädytetään tämän säädöksen mukaisesti.
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, jonka mukaan neuvoston täytäntöönpanoasetus (EU) N:o 83/2011 on mitätön sikäli kuin se koskee kantajaa, ja/tai neuvoston asetusta (EY) N:o 2580/2001 ei sovelleta, koska humanitaarista oikeutta ei otettu huomioon.
            
         
               2)
            
            
               Toinen kanneperuste, jonka mukaan neuvoston täytäntöönpanoasetus (EU) N:o 83/2011 on mitätön sikäli kuin se koskee kantajaa, koska kantajaa ei voida luokitella neuvoston yhteisen kannan 2001/931/YUTP (3) 1 artiklan 3 kohdassa määritellyksi terroristijärjestöksi. Kantaja väittää tähän liittyen, että sen toiminta ei ole rikollista kansainvälisen humanitaarisen oikeuden eikä kansallisen rikosoikeuden, jota ei sovelleta aseellista konfliktia koskeviin tilanteisiin, perusteella.
            
         
               3)
            
            
               Kolmas kanneperuste, jonka mukaan neuvoston täytäntöönpanoasetus (EU) N:o 83/2011 on mitätön sikäli kuin se koskee kantajaa, koska toimivaltainen viranomainen ei ole tehnyt päätöstä, mitä neuvoston yhteisen kannan 2001/931/YUTP 1 artiklan 4 kohdassa edellytetään
            
         
               4)
            
            
               Neljäs kanneperuste, jonka mukaan neuvoston täytäntöönpanoasetus (EU) N:o 83/2011 on mitätön sikäli kuin se koskee kantajaa, koska neuvosto ei suorittanut neuvoston yhteisen kannan 2001/931/YUTP 1 artiklan 6 kohdassa edellytettyä tarkistusta. Kantaja väittää, että koska se ei enää käytä sotilaallisia keinoja tavoitteidensa saavuttamiseksi eikä se enää toimi suoraan Sri Lankassa, tällainen tarkistus olisi johtanut päätelmään siitä, että se on poistettava luettelosta.
            
         
               5)
            
            
               Viides kanneperuste, jonka mukaan neuvoston täytäntöönpanoasetus (EU) N:o 83/2011 on mitätön sikäli kuin se koskee kantajaa, koska se ei ole perusteluvelvollisuuden mukainen, mikä on ristiriidassa SEUT 296 artiklan kanssa.
            
         
               6)
            
            
               Kuudes kanneperuste, jonka mukaan neuvoston täytäntöönpanoasetus (EYU) N:o 83/2011 on mitätön sikäli kuin se koskee kantajaa, koska sillä loukataan kantajan puolustautumisoikeuksia ja kantaja oikeutta tehokkaaseen oikeussuojaan.
            
         
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) N:o 610/2010 kumoamisesta 31.1.2011 annettu neuvoston täytäntöönpanoasetus (EU) N:o 83/2011 (EUVL L 28, s. 14)
   
      (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EYVL L 344, s. 70)
   
      (3)  Erityistoimenpiteiden toteuttamisesta terrorismin torjumiseksi hyväksytty neuvoston yhteinen kanta 27.12.2001 (EYVL L 344, s. 93)